Til deg som skal behandles for trang forhud med steroidekrem

Bruksanvisning for pasient og foresatte

Trang forhud eller «fimose» er en typisk tilstand i yngre alder. Vanligvis er det en urolog som planlegger behandling sammen med deg. I første omgang vil man vanligvis anbefale behandling med krem som i de fleste tilfeller er vellykket. Du fikk resept på steroidekrem (f.eks. Dermovat 0,05%) for behandling av fimose i dag. Denne kremen skal føre til at forhuden blir mer elastisk og etter en tid kan man trekke forhuden tilbake. Dette informasjonsskrivet skal hjelpe dere med riktig bruk av kremen slik at behandlingen blir vellykket.

1. Påfør kremen i tynt lag morgen og kveld rundt det trange partiet i forhuden.
2. Sett litt krem direkte i åpningen med f.eks. med Q-tips.
3. Husk å vaske hendene etter bruk av kremen.
4. VIKTIG! Cirka 1 uke etter oppstart av behandlingen må man begynne å trekke forhuden forsiktig fram og tilbake. Dette må gjøres etter hver smøring med krem og ved toalettbesøk. (Husk å trekke forhuden fram igjen!!).
5. Gjennomfør dette morgen og kveld i 6 uker.
6. Deretter 4 uker pause.
7. Gjenta prosedyren med krem i 6 uker til dersom effekten ikke var god i første omgang.
8. Møte opp for neste kontroll på poliklinikken. Dersom alt er i orden kan du avlyse timen.